
BETEGTÁJÉKOZTATÓ: INFORMÁCIÓK A FELHASZNÁLÓ SZÁMÁRA
Norfloxacin-Helcor 400 mg filmtabletta
norfloxacin

Mielőtt elkezdené szedni ezt a gyógyszert, olvassa el figyelmesen az alábbi betegtájékoztatót.

· Tartsa meg a betegtájékoztatót, mert a benne szereplő információkra a későbbiekben is szüksége lehet.

· További kérdéseivel forduljon orvosához vagy gyógyszerészéhez.

· Ezt a gyógyszert az orvos Önnek írta fel. Ne adja át a készítményt másnak, mert számára ártalmas lehet még abban az esetben is, ha tünetei az Önéhez hasonlóak.

· Ha bármely mellékhatás súlyossá válik, vagy ha a betegtájékoztatóban felsorolt mellékhatásokon kívül egyéb tünetet észlel, kérjük, értesítse orvosát vagy gyógyszerészét.

A betegtájékoztató tartalma:

1.
Milyen típusú gyógyszer a Norfloxacin-Helcor 400 mg filmtabletta és milyen betegségek esetén alkalmazható?

2.
Tudnivalók a Norfloxacin-Helcor 400 mg filmtabletta alkalmazása előtt

3.
Hogyan kell alkalmazni a Norfloxacin-Helcor 400 mg filmtablettát?

4.
Lehetséges mellékhatások

5
Hogyan kell a Norfloxacin-Helcor 400 mg filmtablettát tárolni?

6.
További információk

1.
MILYEN TÍPUSÚ GYÓGYSZER A NORFLOXACIN-HELCOR 400 MG FILMTABLETTA ÉS MILYEN BETEGSÉGEK ESETÉN ALKALMAZHATÓ?

A termék hatóanyaga a norfloxacin, a fluorokinolonok csoportjába tartozó antibakteriális készítmény, különböző baktériumok által okozott fertőzések kezelésére szolgál. A tablettát széles körben használják húgyúti fertőzések és bakteriális eredetű gyomor-bélrendszeri gyulladások kezelésére.

2.
TUDNIVALÓK A NORFLOXACIN-HELCOR 400 MG FILMTABLETTA ALKALMAZÁSA ELŐTT

Ne alkalmazza a Norfloxacin-Helcor filmtabletta, ha Ön:

· allergiás (túlérzékeny) a norfloxacinra, egyéb fluorokinolon tartalmú gyógyszerekre, a készítmény egyéb összetevőjére,  

· terhes, terhességet tervez, szoptat.

A készítmény nem alkalmas gyermekek és serdülőkorúak kezelésére.

A Norfloxacin-Helcor filmtabletta fokozott elővigyázatossággal alkalmazható

Tájékoztassa orvosát minden jelen és korábbi egészségügyi problémájáról.

Ha epilepsziában szenved, központi idegrendszeri megbetegedése volt/van (mint pl. fokozott görcskészség, kórelőzményben görcsök, adott körülmények között gyakrabban jelentkező görcsök), az orvos csak akkor rendelheti Önnek ezt a gyógyszert, ha úgy ítéli meg, hogy a kezelés várható előnyei jelentősebbek, mint az esetleges központi idegrendszeri mellékhatások veszélye. 

A kezelés közben kerülje a közvetlen napfényt és hagyja abba a gyógyszerszedést, ha napfény túlérzékenységet tapasztal.

Bőségesen igyon folyadékokat, hogy elkerülje a vizeletben történő kristályképződést. 

A kezelés ideje alatt alkalmazott egyéb gyógyszerek

Feltétlenül tájékoztassa kezelőorvosát vagy gyógyszerészét a jelenleg vagy nemrégiben szedett egyéb gyógyszereiről, beleértve a vény nélkül kapható készítményeket is.. Orvosa ezek alapján meg tudja mondani, hogy számítania kell-e gyógyszer összeférhetetlenségre, vagy esetleg bizonyos rendszabályokra, pl. az adag csökkentésére van szükség.

Tudnia kell, hogy csökkenthet a norfloxacin felszívódása, ha mellette olyan gyógyszert szed, amely vasat, szukralfátot, savkötő anyagokat tartalmaz, vagy olyan nagy hatású gyógyszert (pl. az AIDS kezelésére szolgáló készítményt) szed, amelyben magnézium, alumínium, kalcium van, vagy tejet, joghurtot tartalmazó ételt fogyaszt. Ezért a norfloxacin tablettát 1-2 órával előbb, vagy legalább 4 órával később vegye be, mint ezeket.

Mivel teofillin, koffein, probenicid, ciklosporin, warfarin, nitrofurantoin szintén befolyásolhatja a norfloxacin hatását, feltétlenül említse meg orvosának, ha bármelyiket ezek közül szedi, szedte, vagy szedni kívánja. 

Norfloxacin-Helcor 400 mg filmtabletta egyidejű alkalmazása bizonyos ételekkel vagy italokkal

Kerülje a tej és tejtermékek, alkohol (bor, sör, egyéb szeszes italok), csökkentse a koffein tartalmú italok (tea, kávé, kóla) és a csokoládé fogyasztását. 

Terhesség és szoptatás

Mielőtt bármilyen gyógyszert elkezdene szedni, beszélje meg kezelőorvosával vagy gyógyszerészével.

Terhesség és szoptatás időszakában nem ajánlott a készítmény alkalmazása.

A készítmény hatásai a gépjárművezetéshez és gépek kezeléséhez szükséges képességekre

A Norfloxacin-Helcor 400 mg filmtabletta olyan mértékben befolyásolhatja a reakcióidőt, hogy csökkenti a gépjárművezetéshez és gépek kezeléséhez szükséges képességeket. Ezt a hatást az alkoholfogyasztás tovább fokozhatja. Ezért norfloxacin kezelés közben kerülje fenti tevékenységeket.

3.
HOGYAN KELL ALKALMAZNI A NORFLOXACIN-HELCOR 400 MG FILMTABLETTÁT?

A Norfloxacin-Helcor 400 mg filmtablettát mindig az orvos által elmondottaknak megfelelően szedje. Amennyiben nem biztos az adagolást illetően, kérdezze meg orvosát vagy gyógyszerészét. 

Szokásos adagja felnőttkori húgyúti fertőzések esetén naponta 2-szer 1 tabletta 7-10 napon át. 

A gyógyszert éhgyomorra, pohár vízzel, az étkezések előtt legalább 1, étkezések után 2 órával kell bevenni. 

Az adagmódosításra súlyos vese-, vagy májbetegség esetén van szükség. 

Idősekben a gyógyszer szedése közben romolhat a veseműködés. Jelezze orvosának, hogy bármilyen mellékhatást tapasztal.

Ha az előírtnál több Norfloxacin-Helcor 400 mg filmtablettát vett be

Ha esetleg az előírtnál több Norfloxacin-Helcor -t vett be, azonnal jelezze kezelő orvosának, vagy gyógyszerészének.

Azonnal jelezze azt is, ha a gyógyszer hatását túl erősnek, vagy gyengének tartja.

Ha elfelejtette bevenni a Norfloxacin-Helcor 400 mg filmtablettát 

A következő rendes adagot a szokásos időben vegye be. Ne vegyen be kétszeres adagot a kihagyott adag pótlására.

Ha bármilyen további kérdése van a készítmény alkalmazásával kapcsolatban, kérdezze meg orvosát vagy gyógyszerészét.

4.
LEHETSÉGES MELLÉKHATÁSOK

Mint minden gyógyszer, így a Norfloxacin-Helcor 400 mg filmtabletta is okozhat mellékhatásokat.

A norfloxacint a betegek általában jól tolerálják. Ajánlott adagok szedése mellett igen ritkán az alábbi mellékhatások jelentkezhetnek:

Anyagcsere- és táplálkozási betegségek és tünetek (2-4%-ban): hányinger, hányás, hasi fájdalom, étvágytalanság (anorexia), hasmenés;

Idegrendszeri betegségek és tünetek: fejfájás (1.8%), szédülés, álmatlanság, depresszió, aluszékonyság, ingerlékenység (irritabilitás), zavartság, nyugtalanság, remegés, hallucinációk, látászavarok (ritkán, idősekben);

A bőr és a bőr alatti szövet betegségei és tünetei: kiütések (0.4%), bőrpír (erythema) (0.2%), csalánkiütés (0.1%), Stevens/Johnson szindróma (igen ritkán);

Nagyon ritkán: a fehérvérsejtek számának csökkenése (leukopenia, eosinofilia), alacsony hematokrit, emelkedett májenzim értékek (SGPT), alkalikus foszfatáz aktivitás, magas szérum kreatinin, urea értékek;

Nagyon ritka reakciók: a fluorokinolon származékai íngyulladást, ínszakadást okozhatnak, különösen egyéb tényezők megléte esetén (pl.: egyidejű szteroid kezelés).


Huzamosan fennálló hasmenés esetén gondolni kell az álhártyás vastagbélgyulladás lehetőségére, bár ez norfloxacin kezelés során csak igen ritkán fordul elő.

Ha bármely mellékhatás súlyossá válik, vagy ha a betegtájékoztatóban felsorolt mellékhatásokon kívül egyéb tünetet észlel, kérjük, értesítse orvosát vagy gyógyszerészét.

5.
HOGYAN KELL A NORFLOXACIN-HELCOR 400 MG FILMTABLETTÁT TÁROLNI?

A gyógyszer gyermekektől elzárva tartandó!
Legfeljebb 25°C-on tárolandó.

A fénytől és a nedvességtől való védelem érdekében az eredeti csomagolásban tárolandó.

A dobozon feltüntetett lejárati idő (Felhasználható:) után ne szedje a Norfloxacin-Helcor 400 mg filmtablettát. A lejárati idő a megadott hónap utolsó napjára vonatkozik.

A gyógyszereket nem szabad a szennyvízzel vagy a háztartási hulladékkal együtt megsemmisíteni. Kérdezze meg gyógyszerészét, hogy szükségtelenné vált gyógyszereit miként semmisítse meg. Ezek az intézkedések elősegítik a környezet védelmét.

6.
TOVÁBBI INFORMÁCIÓK

Mit tartalmaz a Norfloxacin-Helcor 400 mg filmtabletta 
· A készítmény hatóanyaga: 400 mg norfloxacin filmtablettánkénz.

· Egyéb összetevők:

Tablettamag: magnézium-sztearát, kroszkarmellóz-nátrium,  mikrokristályos cellulóz 

Bevonat: indigókármin (E 132), makrogol 6000, titán-dioxid (E 171), hipromellóz.

Milyen a Norfloxacin-Helcor 400 mg filmtabletta külleme és mit tartalmaz a csomagolás
Világoskék, kerek, mindkét oldalán enyhén domború felületű filmtabletta, egyik oldalán bemetszéssel elválasztott mélynyomású „N” és „400” jelöléssel.
A bemetszés csak a széttörés elősegítésére és a lenyelés megkönnyítésére szolgál, nem arra, hogy a készítményt egyenlő adagokra ossza. 
2 x 10 db filmtabletta átlátszó PVC//Al buborékcsomagolásban és dobozban.

